Twee Aussie-spelers vir 3 weke geskors | Netwerk24
Daar hang baie vrae oor die gebeure Vrydag op 'n plaas buite Piet Retief waar twee mense doodgeskiet is en vier boere van moord aangekla word, sê dr. Pieter Groenewald,leier van die VF Plus.
08 Maart 2021 21:45
Die skeidsregter Damon Murphy stuur Allan Alaalatoa die afgelope naweek met 'n rooikaart af. In die middel is die Rebels se kaptein, Matt To'omua. Foto: Getty Images
Allan Alaalatoa, die kaptein van die Brumbies, en Andrew Ready, haker van die Western Force, is albei vir drie weke geskors nadat hulle hierdie naweek in Australiese Superrugby-wedstryde met rooikaarte gestraf is.
Daar is in die eerste ses wedstryde van dié reeks reeds ses rooikaarte uitgedeel.
Ingevolge 'n proefreël in dié kompetisie, mag 'n speler wat met 'n rooikaart afgestuur is ná 20 minute vervang word.
Luidens 'n verklaring van die beheerliggaam Sanzaar is drie weke van altwee spelers se aanvanklike straf afgetrek nadat hulle skuld beken het.
Alaalatoa is net ná rustyd in die Brumbies se wedstryd teen die Rebels afgestuur omdat hy kontak met een van die Rebels se spelers (Pone Fa'amausili) se kop in 'n duikslag gemaak het.
Die Force moes op hul beurt die laaste 15 minute teen die Waratahs met 14 spelers oor die weg kom nadat Ready vir Hugh Sinclair met 'n vuishou bygekom het. – Reuters